**Licuricii**

*Ioan Popa*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Noaptea e sumbră și proscrisă,

prin fereastra larg deschisă

intră luna pătrată.

Se pitește jos supărată...

Șoaptele noastre mieroase

sună puternic, ucigător de tăioase!

Te ghemui la pieptul meu

căutând confortul unui semizeu,

te strâng mai aproape

ești a mea muză eternă

încătușată în lanțul

din fulgii de pernă

și cheia o arunc afară pe fereastră

la doi licurici

mai îndrăgostiți decât noi!

Licurici

aprinși de a dragostei lumină,

încât, la ei și Luna se închină!

Stelele, în ei, se oglindesc

și ele

geloase, resemnate, se sting încet,

încet, pe Calea Lactee...

Sărutul tău ușor, ca de floare,

de teamă

să nu frângi echilibrul nopții,

mă prinde în transă amețitoare,

inima-mi galopează,

crește-n proporții...

ia amploare!

Pentru nopțile următoare,

cu rugă de copilă îmi ceri legământ,

să rămân până la iarnă

Licuriciul tău

pe Pământ!